Noverint universi, presentes pariter et futuri, quod ego Matildis, comitissa Nivernensis, Anselinum de Sancta-Palladia, qui commendaticius meus extiterat, cum duobus fratribus ejus, ab omni tallia et exactione et consuetudine, quitavi Deo et ecclesie Beate-Marie de Crisenone et sanctimonialibus ibidem Deo servientibus. Quod ut ratum habeatur, presentes litteras sigilli mei munimine roboratas inde fieri precepi. Hujus rei testes sunt: Robertus, capellanus Basernie; Gauterius Berardi; Iterius, prepositus tunc Malliaci; Brunus Coqus; Reinaudus Bocherel; Reinaudus, tunc notarius meus. Actum est hoc, anno Verbi incarnati Mº Cº LXXXº Iº.